Referinţă

# Note privind utilizarea funcţiei Bluetooth

- Utilizarea funcţiei Bluetooth poate fi restricţionată de reglementările locale din anumite ţări sau regiuni.

- Este posibil ca funcţia Bluetooth să nu fie operaţională pe anumite dispozitive, în funcţie de producător sau de versiunea software folosită de producător. Verificaţi cerinţele de sistem ale dispozitivului Bluetooth înainte de achiziţionare.

Anumite dispozitive Bluetooth au nevoie de autentificare (împerechere) înainte de stabilirea unei conexiuni cu un alt dispozitiv. Efectuaţi procesul de autentificare înainte de conectarea la un astfel de dispozitiv.

- Dispozitivele Bluetooth funcţionează în banda de 2,4 GHz, utilizată de o varietate de dispozitive. Dispozitivele Bluetooth utilizează o anumită tehnologie pentru a minimiza interferenţele radio de la alte dispozitive care utilizează aceeaşi bandă. Cu toate acestea, interferenţele radio pot cauza în continuare viteze mai reduse de transfer al datelor, pot reduce intervalul de comunicaţii sau cauza erori de comunicare.

- Viteza de transfer al datelor şi intervalele de comunicare pot varia în funcţie de următoarele condiţii:

- Distanţa dintre dispozitivele de comunicare

- Prezenţa obstacolelor dintre dispozitive

- Mediul înconjurător (material de perete, etc.)

- Configuraţia dispozitivelor

- Software-ul utilizat

- Condiţiile de semnal

- Erorile de comunicare pot apărea în anumite condiţii de semnal.

- Interferenţele pot apărea dacă sunt utilizate ambele funcţii Bluetooth şi Wi-Fi de 2,4 GHz. Acest lucru va cauza viteze mai reduse de transfer al datelor sau alte probleme.

- Fişierele mari pot fi corupte ocazional în timpul transferului continuu din cauza limitărilor standardului Bluetooth şi din cauza condiţiilor de semnal.

- Conectarea mai multor dispozitive Bluetooth la tabletă poate cauza congestionarea canalelor, ducând la o performanţă slabă a dispozitivului. Acest lucru este normal cu tehnologia Bluetooth şi nu indică o defecţiune.

- Este posibil ca materialele video şi audio să nu fie sincronizate dacă redaţi videoclipuri pe tabletă cu ieşirea audio de la un dispozitiv Bluetooth conectat. Acest lucru se întâmplă de multe ori în cazul tehnologiei Bluetooth şi nu indică o defecţiune.

- Toate dispozitivele Bluetooth trebuie certificate prin procedurile stipulate de Bluetooth SIG pentru a asigura conformitatea cu standardul Bluetooth. Chiar dacă se respectă standardul Bluetooth, procedurile de operare pot diferi sau este posibil să nu puteţi realiza transferul de date, acest lucru depinzând de caracteristicile şi specificaţiile dispozitivului individual.

- Sunetul de ieşire nu poate fi comutat între un dispozitiv audio Bluetooth şi difuzorul integrat când conectaţi sau deconectaţi dispozitivul în timp ce rulează o aplicaţie precum un joc. Dacă se întâmplă acest lucru, părăsiţi aplicaţia şi reporniţi dispozitivul. Puteţi evita această problemă comutând sunetul înainte de pornirea aplicaţiei.

- Sunetul aplicaţiilor precum jocurile se poate auzi cu întârziere de la dispozitivele audio Bluetooth conectate la tabletă. Dacă se întâmplă acest lucru, redaţi sunetul prin difuzorul integrat sau conectaţi un dispozitiv audio la mufa de căşti a tabletei pentru a auzi sunetul.

- Dacă opriţi un dispozitiv audio Bluetooth conectat la tabletă în timp ce rulează o aplicaţie precum un joc, este posibil ca aplicaţia să nu mai funcţioneze corespunzător. Dacă se întâmplă acest lucru, părăsiţi aplicaţia şi reporniţi tableta.

## Securitatea Bluetooth

Tehnologia Bluetooth wireless are o funcţie de autentificare care vă permite să determinaţi dispozitivele cu care alegeţi să comunicaţi. Cu funcţia de autentificare, puteţi împiedica dispozitivele anonime Bluetooth să acceseze tableta dumneavoastră. La prima comunicare a două dispozitive Bluetooth, trebuie determinată o parolă comună (o parolă necesară pentru autentificare) pentru ambele dispozitive care vor fi înregistrate. După înregistrarea unui dispozitiv, nu mai este nevoie de reintroducerea parolei.
Tableta va fi detectată de alte dispozitive Bluetooth numai când este setată pentru a permite detectarea de aceste dispozitive. Puteţi seta intervalul de timp în care tableta poate fi detectată sau dacă veţi permite sau nu recepţia după stabilirea unei conexiuni.
Subiecte corelate
Specificaţii