Referinţă

# Performanţele funcţiei de protecţie la stropire

## Funcţia de protecţie la stropire a tabletei

Tableta are o funcţie de protecţie la stropire*1 echivalentă cu IPX4 (Protecţie împotriva stropirii cu apă din orice direcţie) a IEC 60529 (Grade de protecţie asigurate de incinte (cod IP)), dar nu este complet impermeabilă. Nu utilizaţi tableta în apă şi evitaţi stropirea acesteia cu o cantitate mare de apă.
În cazul utilizării incorecte, apa poate pătrunde în interiorul tabletei şi cauza incendii, electrocutare sau defecţiuni.
Înainte de utilizarea tabletei, este necesară înţelegerea următoarelor măsuri de precauţie.
*1 Funcţia de protecţie la stropire funcţionează cu tableta amplasată pe un suport, precum suportul pentru tabletă Sony (SGPDS4, comercializat separat, indisponibil în anumite ţări/regiuni) cu toate capacele închise complet.

### Lichide aplicabile

- Protejată împotriva apei curate şi apei de la robinet

- Nu este protejată împotriva unor alte lichide decât cele specificate mai sus (precum apă cu săpun, apă conţinând detergenţi sau sare de baie, şampon, apă de izvor fierbinte, apă de piscină sau apă de mare)

Performanţa funcţiei de protecţie la stropire se bazează pe măsurătorile efectuate de Sony în condiţiile menţionate mai sus.
Vă rugăm să reţineţi că defecţiunile cauzate de expunerea la apă din cauza utilizării necorespunzătoare nu sunt acoperite de această garanţie.

## Note privind încărcarea

### Adaptorul CA şi cablul USB pentru porturi multiple (SGPUC2) furnizate nu sunt prevăzute cu o funcţie de protecţie la stropire.

Evitaţi stropirea cu apă a adaptorului CA.
Nu utilizaţi adaptorul CA cu mâinile ude sau atunci când tableta este udă. Acest lucru poate duce la pericol de electrocutare.
La încărcarea tabletei, vă rugăm să ţineţi cont de următoarele măsuri de precauţie.

- Asiguraţi-vă că locul în care utilizaţi adaptorul CA este ferit de umezeală.

- Asiguraţi-vă că tableta nu este udă înainte de încărcare. Dacă tableta este stropită de picături de apă, ştergeţi picăturile complet cu o cârpă uscată şi apoi lăsaţi tableta la temperatura camerei pentru a se usca înainte de încărcare.

## Măsuri de precauţie la utilizarea tabletei în bucătărie sau în alte locuri unde există riscul de stropire

### Nu utilizaţi tableta în timp ce este conectată la adaptorul CA.

Asiguraţi-vă că utilizaţi tableta cu energia de la acumulatorul intern.
Manipularea adaptorului CA cu mâinile umede sau atunci când tableta este udă poate cauza electrocutare.

### Funcţia de protecţie la stropire este eficientă doar cu toate capacele închise complet.

Când închideţi capacele, asiguraţi-vă că obiectele străine mici (precum părul şi nisipul) nu se blochează în capace. Dacă apa pătrunde în mufa (set căşti), ştergeţi apa şi lăsaţi tableta într-un loc la umbră, bine ventilat, pentru uscare completă înainte de utilizare.
Nu utilizaţi sau lăsaţi tableta într-un loc cu umezeală, precum o baie sau o saună.

### Nu utilizaţi tableta cu căştile sau setul de căşti conectat.

### Nu utilizaţi tableta în apă şi evitaţi stropirea acesteia cu multă apă.

În cazul în care tableta intră în contact cu apa, ştergeţi-o cu o cârpă moale, uscată etc.

### Nu permiteţi ca lichide precum apă cu săpun, şampon, apă cu detergenţi sau sare de baie, apă de izvor termal, apă din piscină şi apă de mare să ajungă pe suprafaţa tabletei sau să pătrundă în interiorul acesteia. Nu lăsaţi obiectele străine precum nisipul sau noroiul să ajungă pe suprafaţa tabletei.

Dacă tableta este stropită accidental cu apă, ştergeţi-o cu o cârpă moale şi uscată. Nu folosiţi detergenţi, substanţe chimice sau şerveţele umede etc. Nu uscaţi tableta suflând aer cald cu un uscător de păr sau introducând-o într-un cuptor etc.

### Nu utilizaţi tableta în locuri în care aceasta poate fi stropită puternic cu apă.

Tableta nu este rezistentă la presiune apei. Expunerea tabletei la presiune ridicată a apei precum cea provenind de la duş sau robinet poate cauza defecţiuni.

### Nu expuneţi tableta la căldură, precum cea emanată de la un duş fierbinte, uscător de păr sau într-un loc cald, de exemplu în apropierea unui cuptor.

Tableta nu este rezistentă la căldură. Utilizaţi tableta la o temperatură cuprinsă între 5 °C şi 35 °C.
Notă

- Capacul de porturi multiple este necesar pentru a utiliza funcţia de protecţie la stropire. Păstraţi capacul de porturi multiple într-un loc sigur.

- Utilizaţi tableta cu capacul de porturi multiple şi capacul slotului pentru card de memorie SD ataşate. În caz contrar, nu veţi putea utiliza funcţia de protecţie la stropire a tabletei.

Subiecte corelate
Componente şi comenzi