Referinţă

# Note privind utilizarea

## Capac

- Închideţi în siguranţă capacul slotului pentru card de memorie SD.

- Nu deschideţi/închideţi capacul portului multiplu când utilizaţi tableta în exterior sau cu mâinile ude, transpirate sau acoperite de nisip. Pătrunderea apei sau nisipului în interiorul tabletei poate cauza defecţiuni.

- Nu lăsaţi capacul portului multiplu la îndemâna copiilor mici pentru a preveni înghiţirea accidentală.

- Tableta are o funcţie de protecţie la stropire*1 echivalentă cu IPX4 (Protecţie împotriva stropirii cu apă din orice direcţie) a IEC 60529 (Grade de protecţie asigurate de incinte (cod IP)), dar nu este complet impermeabilă. Nu utilizaţi tableta în apă şi evitaţi stropirea acesteia cu o cantitate mare de apă. În cazul utilizării incorecte, apa poate pătrunde în interiorul tabletei şi cauza incendii, electrocutare sau defecţiuni [Detalii].

*1 Funcţie de protecţie la stropire este eficientă doar în cazul apei curate şi apei de la robinet. Funcţia de protecţie la stropire funcţionează cu tableta amplasată pe un suport, precum suportul pentru tabletă Sony (SGPDS4, comercializat separat, indisponibil în anumite ţări/regiuni) cu toate capacele închise complet.

## Îngrijirea tabletei

- Curăţaţi carcasa cu o cârpă moale, uscată sau uşor umezită cu o soluţie de detergent slab concentrat. Nu utilizaţi soluţie de detergent pentru curăţarea ecranului tactil. Nu utilizaţi praf abraziv, praf de curăţat sau solvent precum alcool sau benzină deoarece acestea pot deteriora finisajele tabletei.

- Dacă tableta este expusă la umezeală precum ploaie sau umiditate extremă, ştergeţi tableta cu o cârpă moale, uscată. Nu uscaţi folosind un cuptor sau un uscător.

- Curăţaţi obiectivul camerei integrate cu o perie suflantă sau o perie moale. În cazul în care obiectivul este extrem de murdar, ştergeţi-l cu o cârpă moale, uscată. Nu frecaţi obiectivul, deoarece este sensibil la presiune.

## Mediul de utilizare

- Nu utilizaţi sau lăsaţi tableta în locurile în care temperatura este extrem de ridicată (aproximativ 35°C sau mai mult) sau extrem de redusă (aproximativ 5°C sau mai puţin) sau într-un loc cu umezeală precum o baie sau saună. Dacă utilizaţi sau lăsaţi tableta în afara domeniului specificat, este posibil ca tableta să se oprească automat pentru a proteja circuitele interne.

- Nu duceţi tableta direct dintr-un loc rece într-un loc cald. O modificare subită a temperaturii cauzează condens provenit din umezeală şi umezeala se poate acumula în interiorul tabletei. Dacă se întâmplă acest lucru, lăsaţi tableta la temperatura camerei pentru a se usca înainte de utilizare.

## Date mostră

- Date mostră sunt instalate din fabrică pe tableta dumneavoastră pentru o evaluare a muzicii, videoclipurilor, fotografiilor şi cărţilor. Dacă ştergeţi datele mostră, acestea nu mai pot fi restabilite. Vă rugăm să reţineţi că Sony nu va furniza date mostră de înlocuire în cazul în care acestea sunt şterse.