Referinţă

# Note privind încărcarea

## Încărcarea acumulatorului

- Din motive de siguranţă, utilizaţi numai cablul de alimentare CA (cablu de alimentare de la reţea) furnizat pentru încărcarea acumulatorului.

- Performanţa şi siguranţa nu sunt garantate dacă efectuaţi încărcarea cu orice altceva în afară de cablul USB şi adaptorul CA specificat pentru tabletă sau un adaptor CA Sony specificat.

- În funcţie de temperatura ambientală sau de modul de utilizare a tabletei, este posibil ca acumulatorul să nu se încarce sau ca încărcarea să dureze mult.

- Nu încărcaţi acumulatorul în apropierea surselor de foc sau în lumina solară directă.

- Tableta nu este complet încărcată atunci când este livrată.

- Căldura se acumulează în interiorul acumulatorului în timp ce acesta este utilizat sau încărcat. Acest lucru este normal şi nu reprezintă motive de îngrijorare. În cazul în care tableta sau adaptorul CA se încălzeşte anormal de mult, închideţi tableta şi deconectaţi cablul de alimentare CA (cablu de alimentare de la reţea) din adaptorul CA.

- Este posibil să nu puteţi încărca acumulatorul, acest lucru depinzând de calculatorul utilizat, sau de conectorul dispozitivului USB compatibil.

- Este posibil să nu puteţi încărca tableta, acest lucru depinzând de mufa USB a calculatorului sau dispozitivului USB.

## Descărcarea acumulatorului

- După descărcare, nivelul acumulatorului scade treptat, chiar dacă aceasta nu este utilizat. Dacă rămâne neutilizat pentru o perioadă îndelungată de timp, acumulatorul se poate consuma. Vă recomandăm încărcarea acumulatorului înainte de utilizare.

- Dacă nu utilizaţi tableta pentru o perioadă îndelungată de timp, încărcaţi complet acumulatorul la fiecare şase luni.

## Durata de viaţă a acumulatorului

- Durata de viaţă a acumulatorului depinde de utilizare, setări şi temperaturi.

## Deteriorarea acumulatorului

- Capacitatea acumulatorului scade treptat prin ciclurile repetate de încărcare şi descărcare. Drept urmare, durata de viaţă a acumulatorului se poate reduce sau este posibil ca acumulatorul să nu mai funcţioneze la nivel optim, chiar dacă este complet încărcat.