Referinţă

# Note privind ecranul

## Note privind ecranul tactil

- Tableta dumneavoastră utilizează un ecran tactil capacitiv. Atingeţi ecranul direct cu vârful degetului. Nu îl zgâriaţi sau atingeţi cu un obiect ascuţit precum un ac, stilou sau cu unghiile. Nu puteţi opera ecranul tactil cu un creion.

- Dacă atingeţi ecranul tactil cu mâinile acoperite cu mănuşi, este posibil ca ecranul tactil să funcţioneze incorect sau să nu funcţioneze deloc.

- Nu atingeţi niciun alt obiect de ecranul tactil al tabletei.

- Dacă ecranul tactil este atins cu orice altceva în afară de degetele dumneavoastră, este posibil să nu reacţioneze corect.

- Nu ţineţi ecranul tactil în apropierea dispozitivelor electrice. Descărcările electrostatice pot duce la funcţionarea defectuoasă a ecranului tactil.

- Dacă există picături de apă pe ecran sau dacă îl atingeţi cu degetele ude, este posibil ca ecranul tactil să nu reacţioneze corect.

- Feriţi ecranul tactil de locurile cu umezeală. Este posibil ca ecranul tactil să se defecteze în condiţii de umiditate sau când este expus apei.

## Note privind ecranul LCD

- Nu lăsaţi ecranul LCD poziţionat cu faţa spre soare. Trebuie să blocaţi lumina solară directă atunci când utilizaţi tableta în apropierea unei ferestre.

- Utilizarea tabletei în condiţii de temperatură redusă poate produce o imagine reziduală pe ecranul LCD. Acest lucru nu indică o defecţiune. Ecranul va reveni la normal când tableta revine la temperatura normală.

- Este posibil ca ecranul LCD să se încălzească în timpul funcţionării. Acest lucru este normal şi nu indică o defecţiune.

- Ecranul LCD este produs pe baza unei tehnologii de înaltă precizie. Cu toate acestea, este posibil să observaţi puncte mici negre şi/sau strălucitoare (roşu, albastru sau verde) pe ecranul LCD. Acest lucru reprezintă un rezultat normal al procesului de producţie şi nu indică o defecţiune.

- Ecranul LCD este făcut din sticlă. Dacă sticla este deteriorată (crăpată etc.), nu atingeţi ecranul tactil şi nu încercaţi să îl reparaţi dumneavoastră. Manipulaţi cu grijă ecranul LCD deoarece este vulnerabil la deteriorări cauzate de căderi sau şocuri mecanice. Nu putem oferi garanţie pentru niciuna dintre daunele cauzate de clienţi din cauza manipulării incorecte.